
A KÖZÉP-BÉKÉSI TÉRSÉG FEJLŐDÉSI IRÁNYAINAK BEMUTATÁSA ÉS ELEMZÉSE

Munkám két nagy szerkezeti részre bontható. Előbbi egyfajta elméleti áttekintés, amiben a szakirodalomra támaszkodva összefoglalom az Európai Unió regionális politikáját, a határmenti együttműködéseket és a 2007-2013-as programozási időszak, illetve a 2014-2020 közötti programozási időszak fő célkitűzéseit. Míg a másodikban bemutatom milyen elméletek voltak, illetve milyen megoldások születtek a régió fejlesztését segítő együttműködésekben. Ennek során bemutatom Gyalui Boér György elméletét Bojárról, a Magyarország-Románia Határon Átnyúló Együttműködést, megvalósult projektjeit, illetve a Közép-békési térséget, azon belül is Közép-Békési Területfejlesztési Önkormányzati Társulást és a Közép-Békési Centrumot, és megvalósult projektjeiket. Célom, hogy bemutassam, hogy a térségnek milyen előnyei származtak az együttműködésből, illetve ezek milyen keretek között valósulhattak meg. Másfelől pedig arra szeretnék rávilágítani, hogy ezek a programok nem valósulhattak volna meg az Európai Unió segítsége nélkül.



